**Αθήνα, 11.6.2018**

### ΑΝΑΚΟΙΝΩΣΗ

**ΠΡΟΓΡΑΜΜΑΤΟΣ ΖΥΓΙΣΗΣ**

**3ου ΚΥΠΕΛΛΟΥ ΑΚΡΟΠΟΛΗΣ**

**ΑΝΩ ΛΙΟΣΙΑ 15 - 17/6/2018**

Για τη διευκόλυνση αθλητών, προπονητών, γονέων αλλά και θεατών, σας ενημερώνουμε ότι:

- **Η ΕΙΣΟΔΟΣ ΘΕΑΤΩΝ** θα γίνει από την Κεντρική είσοδο των κερκίδων του Ολυμπιακού Κέντρου Άνω Λιοσίων, επί της οδού Ελλησπόντου και Αρτάκης.

**- Η ΔΙΑΔΙΚΑΣΙΑ ΖΥΓΙΣΗΣ** θα γίνει την Πέμπτη 14 Ιουνίου, Παρασκευή 15 Ιουνίου και Σάββατο 16 Ιουνίου στο Ολυμπιακό Κέντρο Άνω Λιοσίων και συγκεκριμένα σε 6 αποδυτήρια Νο 1,2,3,4,5,6 τις δύο πρώτες ημέρες και σε 4 αποδυτήρια την τελευταία μέρα, τα οποία βρίσκονται στο (– 1) όροφο δίπλα στο κυλικείο και το ιατρείο, για όλες τις κατηγορίες που εμφανίζονται στο πρόγραμμα που έχει αναρτηθεί και θα αγωνιστούν την επόμενη ημέρα. **Οι αθλητές με τον εξουσιοδοτημένο αντιπρόσωπο του συλλόγου θα προσέρχονται ΑΠΟΚΛΕΙΣΤΙΚΑ και μόνο από στην είσοδο για τον αγωνιστικό χώρο που βρίσκεται δίπλα στο κυλικείο.**

**- Η ΖΥΓΙΣΗ** **θα γίνει κατά σύλλογο την ώρα που αναγράφεται στον αναλυτικό πίνακα που επισυνάπτουμε.**

Κάθε σύλλογος θα πρέπει να προσέρχεται στην προαναφερόμενη **ΕΙΣΟΔΟ** την συγκεκριμένη ώρα που αναγράφεται στην ανακοίνωση. Ο εξουσιοδοτημένος αντιπρόσωπος του συλλόγου ή ο προπονητής του, θα συνοδεύει τους αθλητές και θα παραδίδει στην γραμματεία των αγώνων τα δικαιολογητικά που απαιτούνται για την ζύγιση : δελτίο αθλητικής ιδιότητας, θεωρημένο από την ΕΛ.Ο.Τ., το οποίο θα πρέπει να έχει την σφραγίδα του σωματείου και να είναι υπογεγραμμένο από τον Γραμματέα του συλλόγου, καθώς και όλα τα έντυπα που αναφέρονται στην προκήρυξη των αγώνων. Επίσης στο δελτίο αθλητικής ιδιότητας, θα πρέπει να αναγράφεται ο βαθμός ΚΟΥΠ που κατέχει ο αθλητής – αθλήτρια και να είναι επικυρωμένο από το σωματείο. Για τους αθλητές – αθλήτριες, οι οποίοι είναι κάτοχοι ΝΤΑΝ, θα πρέπει απαραίτητα να είναι καταχωρημένος ο βαθμός ΝΤΑΝ στο θεωρημένο από την ΕΛ.Ο.Τ. βιβλιάριο του αθλητή – αθλήτριας. Η καταχώρηση του βαθμού ΝΤΑΝ, θα πρέπει να έχει σφραγίδα από την ΕΛ.Ο.Τ.. **Απαραίτητα ο κάθε αθλητής/αθλήτρια θα πρέπει να έχει ιατρική βεβαίωση σε ισχύ**.

Η Γραμματεία  θα ελέγχει τα δικαιολογητικά και ο εξουσιοδοτημένος αντιπρόσωπος του συλλόγου θα μεταφέρει τους αθλητές – αθλήτριες στα αποδυτήρια για την ζύγιση.

Ο εγγράφως εξουσιοδοτημένος αντιπρόσωπος του συλλόγου θα πρέπει να έχει υποχρεωτικά μαζί του, όλα τα βιβλιάρια των αθλητών-αθλητριών που θα λάβουν μέρος στην διαδικασία της ζύγισης. Αθλητής που δεν προσκομίζει βιβλιάριο αθλητικής ιδιότητας θα αποκλείεται από την ζύγιση.

**ΕΚ ΤΗΣ ΕΛ.Ο.Τ.**